Държавен вестник, бр. 73, 2021 г., стр. 55

БРОЙ  73	
Д Ъ Р Ж А В Е Н  В Е С Т Н И К 	
СТР.  55  
107 
2.6.3.3 
Биологични продукти 
2.6.3.3.1 
 За целите на настоящия Кодекс биологичните продукти се разделят на следните групи: 
.1 
продукти, произведени и опаковани при спазване на изискванията на съответните национални 
органи и превозвани с цел тяхното окончателно опаковане или разпределяне, а също и за 
използване за лични медико-санитарни цели от медицински персонал или частни лица. 
Веществата в тази група не са предмет на разпоредбите на настоящия Кодекс; 
.2 
продукти, които не са включени в .1 и по отношение на които е известно или съществуват 
основания да се предполага, че съдържат инфекциозни вещества, и които отговарят на 
критериите за отнасяне към категория А или категория В. На веществата в тази група се 
определят ООН номера 2814, 2900 или 3373 в зависимост от конкретния случай. 
Забележка:  Някои биологични продукти, одобрени за пускане на пазара, могат да представляват 
биологическа опасност само в определени райони на света. В този случай компетентните органи 
могат да изискат тези биологични продукти да удовлетворяват местните изисквания, прилагани за 
инфекциозни вещества, или да наложат други ограничения. 
2.6.3.4 
Генетично модифицирани микроорганизми и организми 
2.6.3.4.1 
Генно модифицираните микроорганизми, които не съответстват на определението за инфекциозно 
вещество, се класифицират в съответствие с глава 2.9. 
2.6.3.5 
Медицински или клинични отпадъци 
2.6.3.5.1 
 Медицинските или клинични отпадъци, съдържащи инфекциозни вещества от категория А, се 
причисляват към ООН 2814 или ООН 2900, според случая. Медицинските или клиничните отпадъци, 
съдържащи инфекциозни вещества от категория В, се причисляват към ООН 3291. 
2.6.3.5.2 
 Медицински или клинични отпадъци, по отношение на които има основание да се предполага, че 
съществува малка вероятност да съдържат инфекциозни вещества, се причисляват към ООН 3291. 
За целите на определяне на номера могат да се вземат под внимание международните, 
регионалните или националните каталози на отпадъците. 
Забележка: Точното име на пратката за ООН 3291 е КЛИНИЧНИ ОТПАДЪЦИ, НЕУТОЧНЕНИ, 
НЕУПОМЕНАТИ ДРУГАДЕ или (БИО)МЕДИЦИНСКИ ОТПАДЪЦИ, НЕУПОМЕНАТИ ДРУГАДЕ или 
РЕГЛАМЕНТИРАНИ МЕДИЦИНСКИ ОТПАДЪЦИ, НЕУПОМЕНАТИ ДРУГАДЕ 
2.6.3.5.3 
 Обеззаразените медицински или клинични отпадъци, които преди това са съдържали инфекциозни 
вещества, не са предмет на разпоредбите на настоящия Кодекс, освен ако не отговарят на 
критериите за включване в друг клас. 
2.6.3.6 
Заразени животни 
2.6.3.6.1 
 С изключение на случаите, когато инфекциозно вещество не може да бъде изпратено по никакъв 
друг начин, не трябва да се използват живи животни за изпращане на такова вещество.  Живо 
животно, което е било умишлено заразено и по отношение на което е известно или се допуска, че 
съдържа инфекциозно вещество, трябва да се превозва само в съответствие с условията и 
изискванията, одобрени от компетентния орган. 
108 
Глава 2.7 
Клас 7 – Радиоактивен материал 
 Забележка: 
При клас 7 видът опаковка може да има решаващ ефект за класифицирането. 
2.7.1 Определения 
2.7.1.1 
Радиоактивен материал означава всеки материал, съдържащ радионуклиди, при който както 
концентрацията на активност, така и общата активност в пратката надвишават стойностите, посочени в 
2.7.2.2.1 до 2.7.2.2.6. 
2.7.1.2  Замърсяване 
Замърсяване означава наличие на радиоактивност на повърхността в количества, превишаващи 0,4 
Bq/cm2 за бета- или гама-излъчватели и за алфа-излъчватели с ниска токсичност, или 0,04 Bq/cm2  за 
всички други алфа-излъчватели. 
Нефиксирано замърсяване е замърсяване, което може да бъде отстранено от повърхността при 
нормални условия на превоз. 
Фиксираното замърсяване е замърсяване, различно от нефиксираното замърсяване. 
2.7.1.3  Определения на конкретни термини 
A1 и A2 
А1 е стойността на активност на радиоактивен материал под специална форма, която е посочена в 
таблицата в 2.7.2.2.1 или е определена съгласно разпоредбите на 2.7.2.2.2, и която се използва за 
определяне границите на активност за разпоредбите на настоящия Кодекс. 
A2 е стойността на активност на радиоактивен материал, различен от радиоактивен материал под 
специална форма, която е посочена в таблицата в 2.7.2.2.1 или е определена съгласно 
разпоредбите на 2.7.2.2.2, и която се използва за определяне границите на активност за 
разпоредбите на настоящия Кодекс. 
Делящи се нуклиди означава уран-233, уран-235, плутоний-239 и плутоний-241. Делящ се материал 
означава материал, съдържащ който и да е от делящите се нуклиди. От определението за делящ се 
материал се изключва следното: 
.1 необлъчен естествен или обеднен уран; 
.2 естествен или обеднен уран, които са били облъчени само в термични реактори; 
.3 материал, в който общото съдържание на делящи се нуклиди е по-малко от 0,25 g; 
.4 всяка комбинация от .1, .2 и/или .3. 
Тези изключения  са валидни само ако няма друг материал с делящи се нуклиди в опаковката или в 
пратката, ако се превозва неопакован. 
Радиоактивен материал с ниска диспергираща способност означава твърд радиоактивен материал или 
твърд радиоактивен материал в херметична капсула, с ограничена диспергираща способност и който не е 
в прахообразна форма 
Материал с ниска специфична активност (LSA) означава радиоактивен материал, който по своята 
същност има ограничена специфична активност, или радиоактивен материал, за който се прилагат 
границите на прогнозната средна специфична активност. Външните защитни материали, обграждащи LSA 
материал, не се взимат под внимание при определяне на прогнозната средна специфична активност. 
Алфа-излъчватели със слаба токсичност са:  естествен уран; обеднен уран; естествен торий; уран-
235 или уран-238; торий-232, торий-228 и торий 230, които се съдържат в минерали или под формата 
на физични и химични концентрати; или алфа-излъчватели с период на полуразпад по-малък от 10 дни. 
Специфична активност на радионуклид означава активността на единица маса от този нуклид. 
Специфичната активност на даден материал е активността на единица маса от материала, в който 
радионуклидите основно са равномерно разпределени. 
Радиоактивен материал под специална форма означава: 
.1     неразпръскващ се твърд радиоактивен материал; или 
.2     запечатана капсула, съдържаща радиоактивен материал.